rejauldu/bengali-wikipedia huggingface dataset:
অস্ট্রীয় ফুটবল বুন্দেসলিগা (, , ) হচ্ছে পুরুষদের ফুটবল ক্লাবগুলোর মধ্যে আয়োজিত একটি অস্ট্রীয় পেশাদার লিগ, যা ১৯৭৪ সালে প্রতিষ্ঠিত হয়েছে। এই লিগটি অস্ট্রীয় ফুটবল লিগ পদ্ধতির শীর্ষস্তরের ফুটবল প্রতিযোগিতা। অস্ট্রীয় ফুটবল এসোসিয়েশন দ্বারা পরিচালিত অস্ট্রীয় প্রিমিয়ার লিগে সর্বমোট ১২টি ক্লাব প্রতিযোগিতা করে থাকে; যার মধ্য হতে চ্যাম্পিয়নশিপ পর্ব শেষে পয়েন্ট তালিকার শীর্ষ দল বিজয়ী দল হিসেবে শিরোপা জয়লাভ করে এবং অবনমন পর্ব শেষে পয়েন্ট তালিকার সর্বশেষ দলটি অস্ট্রীয় ফুটবল দ্বিতীয় লিগে অবনমিত হয়।  অস্ট্রীয় ফুটবল বুন্দেসলিগার প্রতিটি মৌসুমের নিয়মিত পর্বে প্রতিটি ক্লাব একে অপরের সাথে দুইটি করে ম্যাচ খেলে; যার মধ্যে একটি হচ্ছে হোম ম্যাচ এবং অন্যটি হচ্ছে অ্যাওয়ে ম্যাচ। নিয়মিত মৌসুম শেষে পয়েন্ট তালিকার শীর্ষ ৬ দল চ্যাম্পিয়নশিপ পর্বে প্রবেশ করে এবং নিচের দিকের ৬টি দল অবনমন পর্বে প্রবেশ করে, যেখানে প্রতিটি ক্লাব নিজের পর্বের ক্লাবের বিরুদ্ধে দুটি করে ম্যাচ খেলে। অবনমন পর্ব শেষে, পয়েন্ট তালিকার সর্বশেষ দলটি স্বয়ংক্রিয়ভাবে অস্ট্রীয় ফুটবল লিগ পদ্ধতির দ্বিতীয় স্তরে অবনমিত হয়। একই সাথে, অস্ট্রীয় ফুটবল দ্বিতীয় লিগের চ্যাম্পিয়ন দল স্বয়ংক্রিয়ভাবে অস্ট্রীয় ফুটবল বুন্দেসলিগায় উন্নীত হয়।   আরও দেখুন   অস্ট্রীয় ফুটবল এসোসিয়েশন  অস্ট্রীয় ফুটবল দ্বিতীয় লিগ  অস্ট্রীয় কাপ   তথ্যসূত্র    বহিঃসংযোগ      বুন্দেসলিগা ওয়েবসাইট   ওইএফবি    লিগ৩২১.কম – অস্ট্রীয় ফুটবল লিগের পয়েন্ট তালিকা, রেকর্ড এবং পরিসংখ্যান।   আরএসএসএসএফ.কমে অস্ট্রিয়া – চ্যাম্পিয়নের তালিকা    বিষয়শ্রেণী:অস্ট্রিয়ায় ফুটবল লিগ বিষয়শ্রেণী:অস্ট্রিয়ায় জাতীয় চ্যাম্পিয়নশিপ বিষয়শ্রেণী:ইউরোপের শীর্ষ স্তরের ফুটবল লিগ বিষয়শ্রেণী:১৯৭৪-এ প্রতিষ্ঠিত ক্রীড়া লিগ বিষয়শ্রেণী:১৯৭৪-এ অস্ট্রিয়ায় প্রতিষ্ঠিত বিষয়শ্রেণী:অস্ট্রিয়ার ফুটবল লিগ
আলেকজান্ডার জর্জ ওয়ার্ফ (জন্ম ৪ জুন ১৯৭৫) একজন ইংরেজ ক্রিকেট আম্পায়ার এবং সাবেক আন্তর্জাতিক ক্রিকেটার। তিনি একজন ডান-হাতি ব্যাটসম্যান এবং একজন ডান-হাতি ফাস্ট-মিডিয়াম বোলার, যিনি ওয়েলশ সাইড গ্ল্যামারগান কাউন্টি ক্রিকেট ক্লাবের সাথে তার ক্যারিয়ার শেষ করেছিলেন।   ঘরোয়া ক্যারিয়ার  অ্যালেক্স ওয়ার্ফ ১৯৯৪ সালে ইয়র্কশায়ারের সাথে তার প্রথম-শ্রেণীর ক্রিকেট ক্যারিয়ার শুরু করেন এবং ১৯৯৭ সাল পর্যন্ত কাউন্টির হয়ে ৭টি ম্যাচ খেলেন। ২০০০ সালে গ্ল্যামারগানে যাওয়ার আগে তিনি পরে নটিংহামশায়ারে যোগ দেন।  ওয়ার্ফ ২০০৯ কাউন্টি চ্যাম্পিয়নশিপের সময় ক্রিকেট থেকে অবসর ঘোষণা করেন, দীর্ঘমেয়াদী ইনজুরি থেকে সেরে উঠতে ব্যর্থ হওয়ার পর। ২০১০ সালে, ওয়ার্ফ সুলি সেঞ্চুরিয়ানদের হয়ে সাউথ ওয়েলস প্রিমিয়ার ক্রিকেট লিগে খেলেন।   আন্তর্জাতিক ক্যারিয়ার  তিনি কখনই টেস্ট ক্রিকেট খেলেননি, কিন্তু ২০০৪ সালে ভারতের বিপক্ষে ট্রেন্ট ব্রিজ, নটিংহামে তার ইংল্যান্ড একদিনের আন্তর্জাতিকে অভিষেক হয়। সব মিলিয়ে ১৩টি ওডিআই ক্যাপ জিতেছেন।   আম্পায়ারিং ক্যারিয়ার  ২০১১ সালে, তিনি প্রয়াত রাসেল ইভান্স এবং বিলি টেলরের পাশাপাশি ইংল্যান্ড এবং ওয়েলস ক্রিকেট বোর্ডের রিজার্ভ আম্পায়ারের তালিকায় যুক্ত হন।  রব বেইলির সাথে, তিনি ৩১ মে ২০১৮-এ লর্ডসে খেলা হারিকেন রিলিফ টি২০আই চ্যালেঞ্জ ম্যাচের জন্য দুজন অনফিল্ড আম্পায়ারের একজন ছিলেন। পরের মাসে, ১৬ জুন ২০১৮ তারিখে কার্ডিফের সোফিয়া গার্ডেনে ইংল্যান্ড এবং অস্ট্রেলিয়ার মধ্যে তিনি তার প্রথম একদিনের আন্তর্জাতিক (ওডিআই) ম্যাচে দাঁড়িয়েছিলেন।  অক্টোবর ২০১৯-এ, সংযুক্ত আরব আমিরাতে ২০১৯ আইসিসি টি-টোয়েন্টি বিশ্বকাপ বাছাইপর্বের টুর্নামেন্টে ম্যাচ পরিচালনা করার জন্য তাকে ১২ জন আম্পায়ারের একজন হিসাবে নিযুক্ত করা হয়েছিল। ২০২০ সালের ফেব্রুয়ারিতে, আইসিসি তাকে অস্ট্রেলিয়ায় ২০২০ আইসিসি মহিলা টি-টোয়েন্টি বিশ্বকাপের ম্যাচগুলিতে দায়িত্ব পালনের জন্য একজন আম্পায়ার হিসাবে নামকরণ করেছিল। ২০২১ সালের জুনে, ওয়ার্ফকে ২০২১ আইসিসি ওয়ার্ল্ড টেস্ট চ্যাম্পিয়নশিপ ফাইনালের জন্য চতুর্থ কর্মকর্তা হিসাবে নামকরণ করা হয়েছিল। ২০২১ সালের আগস্টে, ইংল্যান্ড এবং ভারতের মধ্যে তৃতীয় ম্যাচে, ওয়ার্ফ তার প্রথম টেস্ট ম্যাচে আম্পায়ার হিসেবে দাঁড়িয়েছিলেন।  ফেব্রুয়ারি ২০২২ সালে, তাকে নিউজিল্যান্ডে ২০২২ মহিলা ক্রিকেট বিশ্বকাপের জন্য মাঠের আম্পায়ারদের একজন হিসাবে মনোনীত করা হয়েছিল।  ২০২৩ সালের সেপ্টেম্বরে, তাকে ২০২৩ ক্রিকেট বিশ্বকাপের ষোলজন ম্যাচ কর্মকর্তার একজন হিসাবে নামকরণ করা হয়েছিল।    আরও দেখুন   টেস্ট ক্রিকেট আম্পায়ারদের তালিকা  একদিনের আন্তর্জাতিক ক্রিকেট আম্পায়ারদের তালিকা  টুয়েন্টি২০ আন্তর্জাতিক ক্রিকেট আম্পায়ারদের তালিকা   তথ্যসূত্র    বহিঃসংযোগ   বিষয়শ্রেণী:১৯৭৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংরেজ ক্রিকেটার বিষয়শ্রেণী:ইংল্যান্ডের একদিনের আন্তর্জাতিক ক্রিকেটার বিষয়শ্রেণী:ইয়র্কশায়ারের ক্রিকেটার বিষয়শ্রেণী:নটিংহ্যামশায়ারের ক্রিকেটার বিষয়শ্রেণী:গ্ল্যামারগনের ক্রিকেটার বিষয়শ্রেণী:ব্র্যাডফোর্ডের ক্রিকেটার বিষয়শ্রেণী:ইংরেজ ক্রিকেট আম্পায়ার বিষয়শ্রেণী:ইংরেজ টেস্ট ক্রিকেট আম্পায়ার বিষয়শ্রেণী:ইংরেজ একদিনের আন্তর্জাতিক ক্রিকেট আম্পায়ার বিষয়শ্রেণী:ইংরেজ টুয়েন্টি২০ আন্তর্জাতিক ক্রিকেট আম্পায়ার বিষয়শ্রেণী:১৯৬৯ থেকে ২০০০-এর ইংরেজ ক্রিকেটার বিষয়শ্রেণী:২১শ শতাব্দীর ইংরেজ ক্রিকেটার বিষয়শ্রেণী:ব্রাডফোর্ড থেকে আগত ক্রিকেটার বিষয়শ্রেণী:ইংরেজ ওডিআই ক্রিকেট আম্পায়ার বিষয়শ্রেণী:ইংরেজ টি২০আই ক্রিকেট আম্পায়ার বিষয়শ্রেণী:১৯৬৯ থেকে ২০০০ সময়কালীন ইংরেজ ক্রিকেটার বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
মুসলিম প্রেক্ষাপটে, ইসলাম শিক্ষার মধ্যে মূলত গবেষণা ও জ্ঞানের ইসলামীকরণের মাধ্যমে সংজ্ঞায়িত সমস্ত একাডেমিয়া অন্তর্ভুক্ত থাকতে পারে। এর মধ্যে ধর্মীয় চিন্তার সমস্ত ঐতিহ্যবাহী রূপ যেমন কালাম (ইসলামী ধর্মতত্ত্ব) এবং ফিকহ (ইসলামী আইনশাস্ত্র) অন্তর্ভুক্ত রয়েছে এবং এটি সাধারণত পশ্চিমে ধর্মনিরপেক্ষ বলে বিবেচিত ক্ষেত্রগুলিকে যেমন ইসলামী বিজ্ঞান এবং ইসলামী অর্থনীতি হিসাবে অন্তর্ভুক্ত করে।  অ-মুসলিম প্রেক্ষাপটে, ইসলামিক গবেষণায় সাধারণভাবে ইসলাম, মুসলিম সংস্কৃতি, মুসলিম ইতিহাস এবং ইসলামী দর্শনের ঐতিহাসিক গবেষণায় উল্লেখ করে। বিভিন্ন শাখায় থেকে শিক্ষার্থীরা একত্রে অংশগ্রহণ করে এবং মূলত মুসলিম সমাজের অতীত, এবং বর্তমানের উপর ধারণাগুলি বিনিময় করে।   তালিকা   লেখক অনুযায়ী ইসলাম শিক্ষা (অমুসলিম বা একাডেমিক)  ইসলামী ইতিহাসবেত্তাদের তালিকা  ইসলামী দার্শনিকদের তালিকা  ইসলামী ফকীহদের তালিকা  মুসলমান তুলনামূলক ধর্মবাদীদের তালিকা  মুসলমান গণিতবিদদের তালিকা  মুসলমান বিজ্ঞানীদের তালিকা  মুসলমান জ্যোতির্বিদদের তালিকা  ইসলামের সমসাময়িক মুসলমান পণ্ডিতদের তালিকা  ইসলামের শিয়া মুসলমান পণ্ডিতদের তালিকা  :বিষয়শ্রেণী:সুন্নি মুসলমান পণ্ডিত   অপ্রচলিত পণ্ডিতগণ   ইনায়েতউল্লাহ খান মাশরিকি  গোলাম আহমেদ পারভেজ   ইসলামে ধর্মান্তরিত   আবদালকাদির আস-সুফি  ইউসুফ এস্টেস  ইভান আগুয়ালি  ইবনে ইয়াসিয়া আল-মাগরিবা আল সামওয়াল  উমর ভাদিলো  ওয়ার্থ দ্বীন মোহাম্মদ  খালিদ ইয়াসিন  খালিদ ব্লাঙ্কিনশিপ  জাইদ শাকির  জোয়েল হেইয়ার্ড  জোসেফ ই বি লুমবার্ড  টিমোথি উইনটার  নুহ কেলার  ফ্রিথজফ শিউন  বিলাল ফিলিপস  মাইকেল উল্ফ  মারমাদুকে পিকথল  মার্টিন লিংস  ম্যালকম এক্স  মুহাম্মদ আসাদ  রজার গ্যারোডি  শেরম্যান জ্যাকসন  সিরাজ ওয়াহাজ  সুহাইব ওয়েব  হামজা ইউসুফ  হুসেইন ইয়ে   আরও দেখুন   উলামা  আল্লামা   বহিঃসংযোগ   Alfonso X el sabio, Escuela de Traductores ইংরেজি ভাষায়  List of Muslim scholars  বিষয়শ্রেণী:ইসলাম শিক্ষার পণ্ডিত বিষয়শ্রেণী:ইসলামি চিন্তাবিদ বিষয়শ্রেণী:ইসলাম সম্পর্কিত তালিকা
ডেলাওয়্যার রুট ৪৪ (ডিই ৪৪) হল যুক্তরাষ্ট্রের ডেলাওয়্যার অঙ্গরাজ্যের কেন্ট কাউন্টিতে অবস্থিত একটি অঙ্গরাজ্য মহাসড়ক। এটি ইভারেটস কর্ণারে দক্ষিণ-পশ্চিমে ডিই ৩০০ এর সাথে পিয়ারসন্স কর্ণারের ডিই ৮ কে সংযুক্ত করেছে। রাস্তাটি পশ্চিম কেন্ট কাউন্টির পল্লী এলাকা ও পাশাপাশি হার্থলি শহরকে অতিক্রম করেছে। হার্থলিতে এটি ডিই ১১ কে ছেদ করেছে। অঙ্গরাজ্য মহাসড়ক হিসাবে রাস্তাটির হার্থলির পূর্বের অংশ ১৯২৪ সালে এবং পশ্চিমের অংশ ১৯৩২ সালে নির্মিত হয়েছে। ডিই ৪৪ নামটি নামকরণ করা হয় ১৯৩৬ সালে।  রাস্তার বিবরণ ডেলাওয়্যার রুট ৪৪ ইভারেটস কর্ণারের ইভারেটস কর্ণার রোডের উপর ডিই ৩০০ থেকে শুরু হয়েছে। এরপর রাস্তাটি কিছু মিশ্র বনভূমি ও কৃষিজমির মধ্য দিয়ে অতিক্রম করে হার্থলি শহরে উপনীত হয়। সেখানে রাস্তাটি হার্থলি রোড নামে নগরীর প্রধান রাস্তা হিসাবে এগিয়ে গিয়েছে। হার্থলিতে কিছু বাড়ি-ঘর অতিক্রম করে ডিই ১১ সাথে সংযোগস্থাপন করেছে। এরপর হার্থলি রোড হার্থলির পূর্বদিকে বেড়িয়ে কয়েকটি গ্রামীণ এলাকা অতিক্রম করে। রাস্তাটি অব্যাহতভাবে এগিয়ে গিয়ে এর পূর্ব টার্মিনাস পিয়ারসন্স কর্ণারে ডিই ৮ সাথে সংযোগস্থাপন করে শেষ হয়।  ডিই ৪৪ এর পূর্ব টার্মিনাস যা ডিই ৮ এর সাথে যুক্ত তার যানবাহন চলাচলের বার্ষিক মান গড়ে প্রতিদিন সর্বোচ্চ ৪,৪৭৮ ভেহিক্যাল এবং হার্থলিও উত্তর-পশ্চিমে ফোর্ড কর্ণার রোড চৌরাস্তায় এই মান সর্বোনিম্ন ১,৫৫২ ভেহিক্যাল। ডিই ৪৪ সম্পূর্ণ রাস্তাটি জাতীয় মহাসড়ক ব্যবস্থার অংশ হিসাবে পরিচালিত হয়।  ইতিহাস ১৯২০ সালের দিকে ডিই ৪৪ একটি অনুন্নত কাউন্টি সড়ক হিসাবে বিদ্যমান ছিল। রাস্তাটির হার্থলির পূর্বের অংশটি ১৯২৪ স্টেট হাইওয়ে-এ উন্নীত করা হয়। ১৯৩২ সালে রাস্তাটির অপর অংশ যা হার্থলির পশ্চিমে অবস্থিত, স্টেট হাইওয়ে হিসাবে উন্নয়ন করা হয়। ১৯৩৬ সালে ডিই ৪৪ নামকরণ করা হয়, যা বর্তমান বিন্যাসেও অনুসরণ করা হয়। এরপর রাস্তাটির আর উল্লেখযোগ্য কোন পরিবর্তন লক্ষ্য করা যায়নি।  প্রধান সংযোগস্থলসমূহ  আরও দেখুন  তথ্যসূত্র  বহিঃসংযোগ  বিষয়শ্রেণী:ডেলাওয়্যার-এর অঙ্গরাজ্য মহাসড়ক বিষয়শ্রেণী:কেণ্ট কাউন্টি, ডেলাওয়্যার-এর পরিবহন ব্যবস্থা বিষয়শ্রেণী:ডেলাওয়্যার অঙ্গরাজ্যের মহাসড়ক
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ করা হল। সাতদিনের অধিক সময় প্রস্তাবনাটি আপত্তিহীন অবস্থায় ছিলো।  — ফেরদৌস • ০৩:৩৪, ১৪ আগস্ট ২০১৮ (ইউটিসি) সারদানন্দ   – (অপসারণের প্রস্তাবনা দেখুনলগ দেখুন) () এই  ব্যক্তি  "উল্লেখযোগ্যতার নীতিমালা" অতক্রম করতে পারেনি । মহামতি মাসুম (আলাপ) ১০:২১, ১২ জুন ২০১৮ (ইউটিসি) উইকিপিডিয়া:নিবন্ধ অপসারণের প্রস্তাবনা/অখণ্ডানন্দ-এ আমার মন্তব্য দেখুন। ~ যুদ্ধমন্ত্রী আলাপ ১৬:২৯, ৩ জুলাই ২০১৮ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
অ্যালিক্স বোভি এফএসএ (জন্ম ১৯৫০) হলেন একজন কানাডীয় মধ্যযুগীয় শিল্পকলা ইতিহাসবিদ এবং লন্ডন বিশ্ববিদ্যালয়ের একটি কলেজ কোর্টউল্ড ইনস্টিটিউট অফ আর্ট -এর ডিন এবং সহকারী পরিচালক। Alixe Bovey at the Courtauld Institute of Art, accessed Feb 2016 তার গবেষণা প্রধানত সচিত্র আখ্যান এবং তাদের সাংস্কৃতিক ও সাহিত্যিক প্রেক্ষাপটের সাথে সম্পর্কিত। তিনি মধ্যযুগীয় দানবদের উপরও লিখেছেন।   তথ্যসূত্র   বিষয়শ্রেণী:১৯৫০-এ জন্ম বিষয়শ্রেণী:ব্রিটিশ টেলিভিশন উপস্থাপক বিষয়শ্রেণী:ইংরেজ টেলিভিশন উপস্থাপক বিষয়শ্রেণী:নারী শিল্পকলা ইতিহাসবিদ বিষয়শ্রেণী:ব্রিটিশ নারী ইতিহাসবিদ বিষয়শ্রেণী:ব্রিটিশ ইতিহাসবিদ বিষয়শ্রেণী:জীবিত ব্যক্তি বিষয়শ্রেণী:ব্রিটিশ নারী টেলিভিশন উপস্থাপক বিষয়শ্রেণী:কানাডীয় শিল্পকলা ইতিহাসবিদ বিষয়শ্রেণী:কানাডীয় মধ্যযুগ বিশেষজ্ঞ বিষয়শ্রেণী:নারী মধ্যযুগ বিশেষজ্ঞ বিষয়শ্রেণী:ব্রিটিশ মধ্যযুগ-বিশেষজ্ঞ বিষয়শ্রেণী:ব্রিটিশ মধ্যযুগ বিশেষজ্ঞ
তাক ফা (    ,  ) নাখোন সাওয়ান প্রদেশের দক্ষিণ-পূর্ব অংশের একটি জেলা (অ্যাম্ফো)।   ইতিহাস  থাই সরকার যখন ফাহোনিওথিন হাইওয়ে নির্মাণ করেছিল, তখন তাখলি জেলা থেকে নেওয়া এলাকা নিয়ে জেলাটি গঠিত হয়েছিল। এটি ১৩ অক্টোবর ১৯৭০ সালে একটি জেলায় পরিণত হয়।    থাই ভাষায় "তাক ফা" শব্দের অর্থ "সূর্য শুকানো" বা "সূর্যস্নান", কারণ এখানকার ভূখণ্ড একটি স্থল এবং জঙ্গল। গ্রামবাসীরা তাই রোদে পোষাক পরিধান করে এবং এখানে "লান তাক ফা" (ลานตากผ้า) বলে এবং অবশেষে তাক ফা-এর ভুল উচ্চারণ করে।    ভূগোল  প্রতিবেশী জেলাগুলি হল (দক্ষিণ-পশ্চিম ঘড়ির কাঁটার দিক থেকে): তাখলি, ফায়ুহা খিরি, থা টাকো এবং নাখোন সাওয়ান প্রদেশের ফয়সালি এবং লোপবুরি প্রদেশের নং মুয়াং ।   প্রশাসন  জেলাটি সাতটি উপ-জেলায় ( তাম্বন) বিভক্ত, যেগুলি আরও ৭৭টি গ্রামে (মুবান ) বিভক্ত। তাক ফা এর জনপদ ( থেসাবান তাম্বন ) তাক ফা এবং সুক সামরানের কিছু অংশ জুড়ে রয়েছে। আরও সাতটি ট্যাম্বন প্রশাসনিক সংস্থা (TAO) রয়েছে। না. নাম থাই নাম গ্রাম পপ১ তাক ফা ตากฟ้า১০ 7,292২ লাম ফায়ন ลำพยนต์১২ 4,724৩ সুক সামরান สุขสำราญ১১ 7,628৪ নং ফিকুন หนองพิกุล১০ ৩,৪৭১৫ ফু নক ইউং พุนกยูง১৬ ৩,৮৫০৬ উদোম থান্যা อุดมธัญญา৯ 10,438৭ খাও চাই থং เขาชายธง৯ ৩,৭৮৯   তথ্যসূত্র   বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:নাখোন সাওয়ান প্রদেশের জেলা
আইজল (; ) ভারতের মিজোরাম রাজ্যের আইজল জেলার একটি শহর। এটি ভারতের মিজোরাম রাজ্যের রাজধানী।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১০১৮ মিটার (৩৩৩৯ ফুট)। আইজলের উত্তর-পূর্বে মণিপুর।   জনসংখ্যার উপাত্ত  ভারতের ২০১১ সালের আদমশুমারি অনুসারে আইজল শহরের জনসংখ্যা হল ২৯৩,৪১৬ জন। এর মধ্যে পুরুষ ৪৮.৭৫%, এবং নারী ৫১.২৫%।  এখানে সাক্ষরতার হার ৯৮.৩৬%,। পুরুষদের মধ্যে সাক্ষরতার হার ৯৮.৫২%, এবং নারীদের মধ্যে এই হার ৯৮.২১%। সারা ভারতের সাক্ষরতার হার ৭৯.৫%, তার চাইতে আইজল এর সাক্ষরতার হার বেশি। এই শহরের জনসংখ্যার ১২.২৭% হল ৬ বছর বা তার কম বয়সী।  শহরের ৯২ শতাংশ লোকই খ্রিস্টান ধর্মাবলম্বি। তাই সবখানে রয়েছে গীর্জা। আইজলকে গীর্জার শহরও বলা হয়। এর সংখ্যা প্রায় শতাধিক।   খেলাধুলা  ফুটবল এখানে সবচেয়ে জনপ্রিয় খেলা। ২০,০০০ আসন-বিশিষ্ট রাজীব গান্ধী স্টেডিয়াম এখানকার প্রধান মাঠ। আইজল ফুটবল ক্লাব আই-লিগ-এ শহরের প্রতিনিধিত্ত্ব করে।   পরিবহণ  মূল শহর থেকে ৩০ কিলোমিটার দূরে বিমান বন্দর। আগরতলা-আইজল এবং কলকাতা-আইজল নিয়মিত ফ্লাইট রয়েছে।   তথ্যসূত্র   বিষয়শ্রেণী:মিজোরামের শহর বিষয়শ্রেণী:১৮৯০-এ ভারতে প্রতিষ্ঠিত বিষয়শ্রেণী:উত্তর-পূর্ব ভারতের পর্যটন
সোডিয়াম ফ্ল‌ুরাইড বা সোডিয়াম ফ্লোরাইড একটি অজৈব যৌগ যার রাসায়নিক সংকেত হল NaF। এই লবণটি  টুথপেস্ট, ধাতুশিল্পে বিগলক ( flux ) হিসাবে, কীটনাশকে এবং ইঁদুরের বিষ তৈরিতে ব্যবহার হয়। এটি বর্ণহীন অথবা সাদা কঠিন পদার্থ। জলে সহজেই দ্রবণীয় হয়। ওষুধশিল্পে ফ্ল‌ুরাইডের এটি একটি সাধারণ উৎস। দাঁতের ক্ষয় এবং রন্ধ্র ( dental cavities ) প্রতিরোধে ব্যবহৃত হয়। ২০১৭ সালে মার্কিন যুক্তরাষ্ট্রে দশ লক্ষেরও বেশি প্রেসক্রিপশনে এটি ওষুধ হিসাবে সুপারিশ করা হয়েছিল। ওষুধ তালিকায় এর স্থান ছিল ২৪৭তম।  ব্যবহার  বাম|থাম্ব|দাঁতের ক্ষয় এবং রন্ধ্র প্রতিরোধের জন্য সোডিয়াম ফ্লোরাইডের বড়ি। দাঁতের ক্ষয়রোগ  দাঁতের স্বাস্থ্য বজায় রাখার জন্য কখন কখনও ফ্ল‌ু‌রাইডের লবণ পৌরসভার পানীয় জলের সাথে মেশানো হয়। এমনকি কিছু কিছু দেশে দাঁতের স্বাস্থ্য বজায় রাখার উদ্দেশ্যে নির্দিষ্ট খাবারের সাথেও মেশানো হয়।ফ্লোরাইড দাঁতের এনামেলের প্রাকৃতিকভাবে তৈরি উপাদান ফ্লোরাপাটাইটের (fluorapatite) গঠনের মাধ্যমে দাঁতের শক্তি বাড়াতে সাহায্য করে।   রসায়ন  রাসায়নিক সংশ্লেষণ এবং ধাতুশিল্পে সোডিয়াম ফ্লোরাইডের বিশেষ ব্যবহার রয়েছে। এটি অ্যাসাইল ক্লোরাইড, সালফার ক্লোরাইড এবং ফসফরাস ক্লোরাইড সহ ইলেকট্রন আকর্ষী ক্লোরাইডগুলির সাথে বিক্রিয়া করে।   উৎপাদন  হাইড্রোফ্লোরিক অ্যাসিড বা হেক্সাফ্লোরোসিলিসিক অ্যাসিড (H2SiF6) -কে সোডিয়াম হাইড্রক্সাইড দিয়ে প্রশমিত করে সোডিয়াম ফ্লোরাইড উৎপাদন করা হয়। সুপারফসফেট সার উৎপাদনের সময় ফসফেটের খনিজ ফ্লোরাপাটাইট (Ca5(PO4)3F) থেকে বিক্রিয়ার সময় উপজাত হিসাবে হাইড্রোফ্লোরিক অ্যাসিড বা হেক্সাফ্লোরোসিলিসিক অ্যাসিড পাওয়া যায়।   তথ্যসূত্র   বিষয়শ্রেণী:অজৈব যৌগ বিষয়শ্রেণী:ফ্লোরিন যৌগ বিষয়শ্রেণী:ফ্লোরাইড বিষয়শ্রেণী:সোডিয়াম যৌগ বিষয়শ্রেণী:ধাতব হ্যালাইড
আহমদ মুহাম্মদ বামসাউদ (, ; জন্ম: ২২ নভেম্বর ১৯৯৫; আহমদ বামসাউদ নামে সুপরিচিত) হলেন একজন সৌদি পেশাদার ফুটবল খেলোয়াড়। তিনি বর্তমানে সৌদি আরবের পেশাদার ফুটবল লিগের শীর্ষ স্তর সৌদি পেশাদার লিগের ক্লাব আল ইত্তিহাদ এবং সৌদি আরব জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেলেন।  ২০১৫ সালে, বামসাউদ সৌদি আরব অনূর্ধ্ব-২৩ দলের হয়ে সৌদি আরবের বয়সভিত্তিক পর্যায়ে অভিষেক করেছিলেন। প্রায় দুই বছর যাবত সৌদি আরবের বয়সভিত্তিক দলের হয়ে খেলার পর, তিনি ২০২২ সালে সৌদি আরবের হয়ে আন্তর্জাতিক পর্যায়ে অভিষেক করেছেন; সৌদি আরবের জার্সি গায়ে তিনি এপর্যন্ত ৬ ম্যাচে অংশগ্রহণ করেছেন।   প্রারম্ভিক জীবন  আহমদ মুহাম্মদ বামসাউদ ১৯৯৫ সালের ২২শে নভেম্বর তারিখে সৌদি আরবে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  বামসাউদ সৌদি আরব অনূর্ধ্ব-২৩ দলের হয়ে খেলার মাধ্যমে সৌদি আরবের প্রতিনিধিত্ব করেছেন। সৌদি আরবের বয়সভিত্তিক দলের হয়ে তিনি প্রায় ২ বছর অংশগ্রহণ করেছেন।   পরিসংখ্যান   আন্তর্জাতিক    দল  সাল  ম্যাচ  গোল সৌদি আরব  ২০২২  ৩  ০ ২০২৩  ৩  ০ সর্বমোট  ৬  ০   তথ্যসূত্র    বহিঃসংযোগ           বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:সৌদি ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:আল ইত্তিহাদ ক্লাবের (জেদ্দা) খেলোয়াড় বিষয়শ্রেণী:সৌদি পেশাদার লিগের খেলোয়াড় বিষয়শ্রেণী:সৌদি আরবের আন্তর্জাতিক যুব ফুটবলার বিষয়শ্রেণী:সৌদি আরবের আন্তর্জাতিক ফুটবলার বিষয়শ্রেণী:ফুটবল ফুলব্যাক বিষয়শ্রেণী:আল-ফায়হা এফসি খেলোয়াড় বিষয়শ্রেণী:সৌদি প্রথম বিভাগ লিগের খেলোয়াড় বিষয়শ্রেণী:আল হিলাল সৌদি ফুটবল ক্লাবের খেলোয়াড়
সৌদি জাতীয় দিবস () হলো সৌদি আরবে প্রতি বছর ২৩ সেপ্টেম্বর পালিত একটি সরকারি ছুটির দিন যা ১৯৩২ সালে বাদশাহ আবদুল আজিজ ইবনে সৌদের এক রাজকীয় ডিক্রির মাধ্যমে নজদ ও হেজাজ রাজ্যের নাম পরিবর্তন করে সৌদি আরব রাজ্য রাখার ঘোষণার স্মরণে পালিত হয়। এটি ১৯৬৫ সালে বাদশাহ ফয়সাল বিন আবদুল আজিজ কর্তৃক রাজকীয় আসন দিবস প্রতিস্থাপনের জন্য প্রতিষ্ঠিত হয়েছিল, কিন্তু একই সাথে এটিকে ১৯৩২ সালের পরিবর্তে ১৯৩০ সাল পূর্বসূরীর বছর গণনা বজায় রাখতে দেওয়া হয়েছিল। ২০০৫ সালে বাদশাহ আবদুল্লাহ বিন আবদুল আজিজ এটিকে সরকারি ছুটির দিন হিসেবে ঘোষণা করেন এবং এটি দেশে পালিত তিনটি অ-ধর্মীয় ছুটির মধ্যে একটি, অন্যটি হল সৌদি প্রতিষ্ঠা দিবস এবং সৌদি পতাকা দিবস।   সৌদি আরবের প্রতিষ্ঠা  বাদশাহ আবদুল আজিজ ১৯০২ সালে রিয়াদের মরুদ্যান এবং ১৯১৩ সালে আল-আহসা জয় করতে সক্ষম হন এবং ১৯২৫ সালের মধ্যে তিনি শরীফ হুসাইন বিন আলির বাহিনীকে পরাজিত করে নজদ এবং হেজাজ উভয়কেই একীভূত করেন। ১৯৩২ সালের ২৩ সেপ্টেম্বর বাদশাহ আব্দুল আজিজ তাঁর রাজ্যের নাম পরিবর্তন করে তাঁর পারিবারিক নাম, "আল সৌদ" রাখেন। থাম্ব| আতাতুর্ক বিমানবন্দরে একটি সৌদিয়া এয়ারবাস এ৩৩০ 'সৌদি জাতীয় দিবসের লিভারি', ২০১৮   উদযাপন  সৌদি জাতীয় দিবস লোকনৃত্য, গান এবং ঐতিহ্যবাহী উৎসবের মাধ্যমে পালিত হয়। রাস্তাঘাট এবং ভবনগুলি সৌদি পতাকা দিয়ে সজ্জিত করা হয়, এবং লোকেরা সবুজ এবং সাদা জাতীয় রঙ পরিধান করে এবং একই রঙের বেলুন প্রদর্শন করে।   একই দিনে অন্যান্য অনুষ্ঠান ও ঘটনা    ১৯৩২: বাদশাহ আবদুল আজিজ ইবনে সৌদের এক রাজকীয় ডিক্রির মাধ্যমে সৌদি আরব রাজ্য প্রতিষ্ঠিত হয়।  ১৯৬৩: বাদশাহ সৌদ বিন আবদুল আজিজের রাজত্বকালে পেট্রোলিয়াম ও খনিজ পদার্থ কলেজ প্রতিষ্ঠা, যা পরবর্তীতে কিং ফাহাদ পেট্রোলিয়াম ও খনিজ পদার্থ বিশ্ববিদ্যালয় নামে পরিচিত হয়।  ১৯৬৫: বাদশাহ ফয়সাল বিন আবদুল আজিজের শাসনামলে প্রথমবারের মতো ২৩ সেপ্টেম্বর রাষ্ট্রীয় পর্যায়ে পালিত হয়, যিনি আগস্ট মাসে এটিকে আনুষ্ঠানিকভাবে সৌদি জাতীয় দিবস হিসেবে মনোনীত করার জন্য একটি রাজকীয় ডিক্রি জারি করেছিলেন।  ২০০৭: বাদশাহ আবদুল্লাহ বিন আবদুল আজিজ ঘোষণা করেন যে সৌদি জাতীয় দিবস একটি সরকারি ছুটির দিন হিসেবে স্বীকৃতি পেয়েছে।  ২০০৯: বিদেশী রাষ্ট্রপ্রধানদের উপস্থিতিতে বাদশাহ আবদুল্লাহ কিং আবদুল্লাহ বিজ্ঞান ও প্রযুক্তি বিশ্ববিদ্যালয় উদ্বোধন করেন।  ২০১৪: জেদ্দা বিশ্বের সবচেয়ে উঁচু পতাকাস্তম্ভ উন্মোচন করে  ২০১৫: সৌদি জাতীয় দিবস প্রথমবারের মতো আনুষ্ঠানিকভাবে পালিত হয়।  ২০১৭: ফ্লাইএডিল বিমান সংস্থা কার্যক্রম শুরু করে।   চিত্রশালা    আরও দেখুন    সৌদি আরবে সরকারি ছুটির দিন  সৌদি আরবের পতাকা  সৌদি আরবের জাতীয় সঙ্গীত   তথ্যসূত্র   বিষয়শ্রেণী:সেপ্টেম্বর উদ্‌যাপন বিষয়শ্রেণী:জাতীয় দিবস বিষয়শ্রেণী:আরবি ভাষার লেখা থাকা নিবন্ধ
রুই পেদ্রো ফেরেইরা দা সিলভা (, ; জন্ম: ১৮ মার্চ ২০০৭; রুই সিলভা নামে সুপরিচিত) হলেন একজন পর্তুগিজ পেশাদার ফুটবল খেলোয়াড়। তিনি বর্তমানে পর্তুগালের পেশাদার ফুটবল লিগের শীর্ষ স্তর প্রিমেইরা লিগার ক্লাব বেনফিকার হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।  ২০২১ সালে, সিলভা পর্তুগাল অনূর্ধ্ব-১৫ দলের হয়ে পর্তুগালের বয়সভিত্তিক পর্যায়ে অভিষেক করেছেন।  প্রারম্ভিক জীবন রুই পেদ্রো ফেরেইরা দা সিলভা ২০০৭ সালের ১৮ই মার্চ তারিখে পর্তুগালের মিরান্দেলায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল সিলভা পর্তুগাল অনূর্ধ্ব-১৫, পর্তুগাল অনূর্ধ্ব-১৬, পর্তুগাল অনূর্ধ্ব-১৭ এবং পর্তুগাল অনূর্ধ্ব-১৮ দলের হয়ে খেলার মাধ্যমে পর্তুগালের প্রতিনিধিত্ব করেছেন। ২০২১ সালের ২৫শে নভেম্বর তারিখে তিনি ফিনল্যান্ড অনূর্ধ্ব-১৫ দলের বিরুদ্ধে ম্যাচে পর্তুগাল অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spielbericht/index/spielbericht/3701333  তথ্যসূত্র  বহিঃসংযোগ               বিষয়শ্রেণী:২০০৭-এ জন্ম বিষয়শ্রেণী:জীবিত ব্যক্তি বিষয়শ্রেণী:পর্তুগিজ পুরুষ ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:স্পোর্ট লিসবোয়া বেনফিকার খেলোয়াড় বিষয়শ্রেণী:প্রিমেইরা লিগার খেলোয়াড় বিষয়শ্রেণী:পর্তুগালের আন্তর্জাতিক যুব ফুটবলার বিষয়শ্রেণী:পর্তুগালের অনূর্ধ্ব-১৭ আন্তর্জাতিক ফুটবলার
থাম্ব|220x220পিক্সেল| ১৮৩০ এর দশকের মসজিদটির চিত্র, পিছনে টাওয়ার অফ দ্য উইন্ডস   ফেথিয়ে মসজিদ (  ;  , "বিজয়ের মসজিদ") গ্রিসের মধ্য এথেন্সে অবস্থিত ১৭ শতকের একটি উসমানীয় মসজিদ। ১৮৩৪ সালে গ্রীক স্বাধীনতার পরে পুনর্নির্মাণ করা এ মসজিদটি ভগ্নদশায় পড়েছিল, কিন্তু সংস্কারের পরে এটিকে ২০১৭ সালে জনসাধারণের জন্য আবার খুলে দেওয়া হয় এবং বর্তমানে এটি সাংস্কৃতিক প্রদর্শনীর জন্য ব্যবহৃত হচ্ছে।   ইতিহাস  ফেথিয়ে মসজিদ এথেন্সের প্রাচীন রোমান আগোরার উত্তর দিকে, টাওয়ার অফ দ্য উইন্ডস এর কাছে অবস্থিত এবং এটি মধ্য বাইজেন্টাইন যুগের (৮ম/৯ম শতক) খ্রিস্টান ব্যাসিলিকার ধ্বংসাবশেষের উপর নির্মিত হয়েছিল। ১৪৫৮ সালে সুলতান মুহাম্মাদ ফাতিহ শহর পরিদর্শনকে সামনে রেখে খ্রিস্টান গির্জাটি ১৪৫৬/৫৮ সালে উসমানীয়দের ডাচি অব এথেন্স বিজয়ের পরপরই একটি মসজিদে রূপান্তরিত করা হয়। Ottoman mosques cast historic light in Greek capital  গ্রীক স্বাধীনতা যুদ্ধের প্রাদুর্ভাবের পর, ১৮২৪ সালে অব্যবহৃত মসজিদটিকে এথেন্সের ফিলোমোসোস ইটেরিয়া একটি স্কুল হিসাবে ব্যবহার করে। প্রায় একই সময়ে বা যুদ্ধ শেষ হওয়ার কিছু সময় পরেই মসজিদের মিনার ভেঙ্গে ফেলা হয়। গ্রীক স্বাধীনতার পর ১৮৩৪ সাল থেকে, এবং ২০ শতকের গোড়ার দিকে, এটি ধারাবাহিকভাবে একটি ব্যারাক, একটি সামরিক কারাগার এবং অবশেষে একটি সামরিক বেকারি হিসাবে ব্যবহার করা হয়, এই সময়ে বেকারির ভাটা রাখার জন্য ভবনটিতে কিছু সংযোজন করা হয়েছিল। ২০ শতকের গোড়ার দিক থেকে এটি অ্যাগোরা এবং এথেন্সের অ্যাক্রোপলিসে বেশিরভাগ ক্ষেত্রেই খননকার্য থেকে পাওয়া বিভিন্ন সন্ধানপ্রাপ্ত বস্তুর জন্য গুদাম হিসাবে ব্যবহৃত হয়।   সাম্প্রতিক সংযোজনগুলি অপসারণ এবং ১৯৩৫ সালে এর আসল আকারে পুনর্নির্মিত হওয়া ছাড়া, মসজিদটি কখনই সম্পূর্ণ পুনর্নির্মিত হয়নি এবং ২০১০ সালের মধ্যে গুরুতর কাঠামোগত সমস্যা তৈরি করেছিল। ২০১০ সালের শরৎকালে, গ্রীক সংস্কৃতি মন্ত্রণালয় সেখানে সংরক্ষিত বিভিন্ন পুরাকীর্তি সরিয়ে ভবনটি খালি করার নির্দেশ দেয় এবং এটিকে পুনরুদ্ধার করে জনসাধারণের জন্য উন্মুক্ত করার প্রক্রিয়া শুরু করে। সিদ্ধান্তটি ২০১৩ সালে গ্রীসের কেন্দ্রীয় প্রত্নতাত্ত্বিক কাউন্সিল কর্তৃক অনুমোদিত হয়, এটির পুনরুদ্ধার এবং সাংস্কৃতিক অনুষ্ঠানের স্থান হিসাবে জনসাধারণের জন্য এটি উন্মুক্ত করার পথ প্রশস্ত করেছিল। ব্যাপক পুনরুদ্ধার ও সংস্কারের পর, ২০১৭ সালে মসজিদটি জনসাধারণের জন্য আবার খুলে দেওয়া হয় এবং সেখানে সাংস্কৃতিক প্রদর্শনী অনুষ্ঠিত হয়।   আরও দেখুন    গ্রীসের মসজিদের তালিকা   তথ্যসূত্র    আরও পড়তে      বিষয়শ্রেণী:গম্বুজসহ মসজিদ বিষয়শ্রেণী:গ্রিসের উসমানীয় মসজিদ বিষয়শ্রেণী:১৭শ শতাব্দীর মসজিদ বিষয়শ্রেণী:উইকিউপাত্তে স্থানাঙ্ক আছে
মনরো নীতি ২ ডিসেম্বর, ১৮২৩ সালে মার্কিন যুক্তরাষ্ট্র কর্তৃক ঘোষিত একটি বিশেষ পররাষ্ট্র নীতি। এ নীতি অনুসারে সমগ্র আমেরিকার (উত্তর ও দক্ষিণ উভয় আমেরিকায়) যে কোন বিষয়ে ইউরোপের কোন দেশের যেকোন ধরনের হস্তক্ষেপ বা কলোনি স্থাপন প্রক্রিয়া মার্কিন যুক্তরাষ্ট্রের নিকট অবৈধ হস্তক্ষেপ বলে বিবেচিত হবে এবং এ ধরনের হস্তক্ষেপের বিরুদ্ধে দেশটি ব্যবস্থা গ্রহণ করবে।United States Department of State, Basic Readings in U.S. Democracy: The Monroe Doctrine (1823) একইভাবে যুক্তরাষ্ট্রও ইউরোপের দেশসমূহের কোন বিষয়ে বা তাদের কলোনিসমূহ সংক্রান্ত কোন হস্তক্ষেপ থেকে বিরত থাকবে। এমন এক সময়ে নীতিটি ঘোষিত হয়েছিল যখন কিউবা ও পুয়ের্তো রিকো বাদে সমগ্র দক্ষিণ আমেরিকার বিভিন্ন কলোনি স্প্যানিশ সাম্রাজ্য ও পর্তুগীজ সাম্রাজ্য থেকে বিচ্ছিন্ন হয়ে স্বাধীনতা লাভ করেছে। এ নীতির মাধ্যমে যুক্তরাষ্ট্র যুক্তরাজ্যের সহায়তায় আমেরিকাকে বহির্বিশ্বের হস্তক্ষেপ থেকে দূরে রাখতে এবং সেখানে তার একক কর্তৃত্ব বজায় রাখতে সচেষ্ট হয়েছিল।Herring, George C., From Colony to Superpower: U.S. Foreign Relations Since 1776, (2008) pp. 153-155 যুক্তরাষ্ট্রের প্রেসিডেন্ট জেমস মনরো এ নীতিটি ঘোষণা করেন বলে তার নামানুসারে এর নামকরণ হয়েছে মনরো নীতি।   তথ্যসূত্র    বহিঃসংযোগ    Monroe Doctrine and related resources at the Library of Congress.  Selected text from Monroe's December 2, 1823 speech.  Adios, Monroe Doctrine: When the Yanquis Go Home by Jorge G. Castañeda, The New Republic, December 28, 2009.  as illustrated in a 1904 cartoon.  বিষয়শ্রেণী:মার্কিন যুক্তরাষ্ট্রের ইতিহাস বিষয়শ্রেণী:পররাষ্ট্র নীতির মতবাদ বিষয়শ্রেণী:মার্কিন যুক্তরাষ্ট্রের বৈদেশিক সম্পর্কের ইতিহাস বিষয়শ্রেণী:লাতিন আমেরিকার ইতিহাস